# Ohlsdorf

Ohlsdorf (en baix alemany Ohlsdörp) és un barri del bezirk d'Hamburg-Nord a la ciutat estat d'Hamburg a Alemanya. El 2011 tenia 14.720 habitants sobre una superfície de 7,2 km². Al costat dels gairebé 15.000 habitants compta també amb un milió i mig de morts sebollits al cementiri central que ocupa tres quarts del territori del barri.
Se situa entre l'Alster al nord, Bramfeld a l'est, el Bramfelder See al sud, i el traçat del ferrocarril S1 a l'oest.

## Història

El primer esment del poble Odelvestorpe que significa poble d'Odulf, data del 1303. El 1303 la família hamburguesa vom Berge va comprar el poble a Adolf V, comte de Holstein. Passà de mà a mà fins que el 1363 uns certs germans Joan i Marquard d'Holdenstede van vendre'l al monestir d'Harvestehude que amb la reforma del segle xvii va passar al monestir de Sant Joan. El territori del barri actual no correspon gaire al territori històric. L'antic centre del poble, compost d'uns pocs masos es trobava entre l'Alster i el carrer Alsterdorfer Straße, actualment al barri d'Alsterdorf. Al segle xviii comptava amb tres masies i uns petits masos més. Del 1874 al 1882 la ciutat d'Hamburg va comprar els terrenys per a crear un cementiri nou.

## Economia

El barri conté una concentració de negocis vinculats amb el cementiri: talladors de pedra, serveis de pompes fúnebres i jardiners de cementiri. A l'entorn de l'estació hi ha el taller principal de la S-Bahn, la xarxa de transport ferroviari metropolità. Philips hi té el seu centre de recerques mèdics, i finalment la presó principal d'Hamburg els Fuhlsbütteler Justizvollzugsanstalten, que malgrat que el seu nom es diu «de Fuhlsbüttel», popularment conegut com a Santa Fu, es troba a Ohlsdorf, és un altre empresari important del barri.
El poble independent de Klein Borstel va fusionar-s'hi el 1938 i només sobreviu a la memòria de la gent i al nom d'una estació a la U1 del metro.

## Llocs d'interès

* Cementiri d'Ohlsdorf, el cementiri en forma de parc més gran d'Europa
* La piscina coberta i oberta al marge de l'Alster amb portal de Fritz Schumacher
* L'estació de l'antic tramvia Im grünen Grunde
* La resclosa Fuhlsbüttler Schleuse i el pantà amb possibilitat de lloguer de barques
* El moment commemoratiu dels presoners polítics del nazisme al portal de la presó i de l'antic camp de concentració de Fuhlsbüttel
* Estació de l'antic tramvia
* La mateixa estació el 2012
* Portal i memorial de les víctimes de la repressió nazi
* Romanent d'una masia d'entramat de fusta
* Carrer Eichenlohweg a la frontera amb el Cementiri i Steilshoop

## Referències

* ↑ Stadteilprofile 2011 Statistisches Amt für Hamburg und Schleswig-Holstein, pàgina 130-131 (Servei d'estadística d'Hamburg i de Slesvig-Holstein)
* ↑ Daniel Tilgner (redacció), «Ohlsdorf», Hamburg von Altona bis Zollenspiecker: Das Haspa-Handbuch für alle Stadtteile der Hansestadt, Hamburg, Hoffmann & Campe, 2002, pàgina 782 ISBN 3-455-11333-8 (en català: Hamburg d'Altona cap a Zollenspiecker: el manual Haspa de tots els barris de la ciutat hanseàtica)
* ↑ Horst Beckershaus, Ohlsdorf, Die Namen der Hamburger Stadtteile, Hamburg, Editorial Ernst Kabel, 1998, pàgines 94-95, ISBN 3-8225-0471-8 (en català: Els noms dels barris d'Hamburg)